Teknologian tutkimuskeskus VTT Oy

**KUTSU VARSINAISEEN YHTIÖKOKOUKSEEN**

Teknologian tutkimuskeskus VTT Oy:n osakkeenomistaja kutsutaan varsinaiseen yhtiökokoukseen, joka pidetään **11.4.2024 klo 9.00 Työ- ja elinkeinoministeriössä, os. Aleksanterinkatu 4.**

Kokouksessa käsitellään yhtiöjärjestyksen mukaan varsinaiselle yhtiökokoukselle kuuluvat asiat sekä valtio-omistajan edellyttämä johdon katsaus, jossa ovat selvitykset palkitsemispolitiikasta, yritysvastuusta ja riskienhallinnasta.

Espoossa 15.3.2024

Teknologian tutkimuskeskus VTT Oy

Hallitus

psta Matti Karhunen

Hallituksen sihteeri

**YHTIÖKOKOUKSEN ESITYSLISTA**

**Kokouksen järjestäytyminen**

1. Kokouksen avaus

2. Kokouksen puheenjohtajan ja sihteerin valinta

3. Kokouksen laillisuuden toteaminen, läsnä olevien toteaminen, ja ääniluettelon vahvistaminen

4. Esityslistan hyväksyminen kokouksen työjärjestykseksi

5. Kahden pöytäkirjan tarkastajan valinta

**Kokousasiat**

Käsitellään VTT:n yhtiöjärjestyksen 10 §:n mukaiset, varsinaiselle yhtiökokoukselle kuuluvat asiat:

6. Esitetään tilinpäätös vuodelta 2023

a. tilinpäätös; tuloslaskelma, tase, rahoituslaskelma ja liitetiedot

b. toimintakertomus

c. tilintarkastuskertomus;

d. toimitusjohtajan katsaus

7. Päätetään

a. tilinpäätöksen vahvistamisesta

b. toimenpiteistä, joihin vahvistetun tilinpäätöksen mukainen voitto tai tappio antaa aihetta

VTT-lain (761/2014) 3§:n mukaan yhtiön voitto käytetään kokonaisuudessaan yhtiön omaan tutkimustoimintaan, osaamisen kehittämiseen ja tutkimustulosten levittämiseen.

Hallitus esittää, että osinkoa ei jaeta, vaan Teknologian tutkimuskeskus VTT Oy:n tilikauden voitto 2.516.311,34 euroa siirretään edellisten tilikausien voittovaroihin.

c. vastuuvapaudesta hallituksen jäsenille ja toimitusjohtajalle

d. hallituksen jäsenten ja tilintarkastajien palkkioista ja matkakustannusten korvausperusteista. VTT:n palkitsemisraportti on kokouskutsun liitteenä, ja yhtiökokouksen jälkeen saatavilla VTT:n internetsivuilla [linkki sivuun]

Hallituksen jäsenten palkkioihin esitetään 2,5 %:n korotusta.

Hallituksen palkkioiksi esitetään:

* + - hallituksen puheenjohtajalle 2050 euroa kuukaudessa,
		- varapuheenjohtajalle ja hallituksen valiokunnan puheenjohtajana toimivalle jäsenelle 1127,50 euroa kuukaudessa ja
		- jäsenelle 922,50 euroa kuukaudessa sekä
		- kullekin hallituksen ja sen asettamien valiokuntien kokouksista palkkiona 615 euroa kokoukselta.

Hallitus esittää, että tilintarkastajalle maksetaan palkkio kohtuullista laskua vastaan.

Hallitus esittää, että matkakustannukset korvataan kulloinkin voimassa olevan yhtiön matkustussäännön tai sen puuttuessa valtion matkustussäännön mukaisesti.

e. Hallitus esittää hallituksen jäsenten lukumääräksi 7

8. Valitaan

a. hallituksen jäsenet, hallituksen puheenjohtaja ja varapuheenjohtaja

Suostumustensa mukaisesti hallituksen jäseniksi Pekka Tiitinen, Sonja Hämäläinen, Outi Ervasti, Erno Muuranto, Kai Seikku, Jukka Kola ja Kaarina Muurinen.

hallituksen puheenjohtajaksi Pekka Tiitinen ja varapuheenjohtajaksi Sonja Hämäläinen.

 b. tilintarkastaja

Hallitus esittää tilintarkastajaksi valittavan nykyinen tilintarkastaja, KHT-yhteisö KPMG Oy Ab, päävastuullisena tilintarkastajanaan Mikko Luoma

9. Käsitellään VTT:n johdon katsaus yritysvastuusta ja riskienhallinnasta [liite].

10 Todetaan Työ- ja elinkeinoministeriön hyväksymät elinkeino- ja omistajapoliittiset tavoitteet Teknologian tutkimuskeskus VTT Oy:lle vuosille 2024-2027 [liite].

11 Yhtiökokouksen päättäminen